armvectores/hy_wikipedia_2023 huggingface dataset:
Խաղաղության կողմնակիցների շարժում

Խաղաղության կողմնակիցների շարժում, միջազգային զանգվածային շարժում ընդդեմ պատերազմի և միլիտարիզմի։ Միավորում է խաղաղությունը պաշտպանելու պատրաստակամ մարդկանց՝ անկախ ազգային, քաղաքական և կրոնական պատկանելությունից։ Առաջացել է Երկրորդ համաշխարհային պատերազմից (1939 - 1945) հետո, միջազգային դրության խոր փոփոխությունների պատճառով, երբ խաղաղության ուժերը սկսեցին ակտիվանալ՝ հենվելով բոլոր երկրների ժողովրդական զանգվածների աջակցության վրա։
1948 թվականին Վրոցլավում (Լեհաստան) տեղի ունեցավ մշակույթի գործիչների խաղաղության պաշտպանության համաշխարհային կոնգրես, որն արտահայտվեց բոլոր երկրներում խաղաղության կողմնակիցների ջանքերի միավորման օգտին։ 1949 թվականին ապրիլին կայացավ (Փարիզում և Պրագայում միաժամանակ) խաղաղության կողմնակիցների համաշխարհային կոնգրես, որին մասնակցում էին 72 երկրների պատվիրակներ։ Կոնգրեսը նշեց, որ խաղաղության համար պայքարը դառնում է բոլոր ժողովուրդների ընդհանուր գործը և զգոնության կոչ արեց։ Այն ստեղծեց Խաղաղության կողմնակիցների համաշխարհային կոնգրեսի մշտական կոմիտե, 1950 թվականին նոյեմբերից՝ Խաղաղության համաշխարհային խորհուրդ (ԽՀԽ)՝ Ֆ. Ժոլիո-Կյուրիի նախագահությամբ։
Պատերազմի հրձիգների դեմ ամենօրյա պայքարի ընթացքում մշակվեցին խաղաղության կողմնակիցների շարժման սկզբունքները, զանգվածային ոչնչացման զենքի արգելում և սպառազինությունների մրցավազքի դադարեցում, այլ տարածքներում գտնվող օտարերկրյա ռազմական բազաների վերացում, զինաթափում, գաղութատիրության և ռասայական խտրականության բոլոր տեսակների վերացում, պետությունների տարածքային ամբողջականության հարգում, տարբեր կարգ ունեցող պետությունների խաղաղ գոյակցություն և այլն։
Հայտնի են խաղաղության կողմնակիցների 1950 թվականին և 1976 թվականին Ստոկհոլմյան կոչերը, որոնք պահանջում էին արգելել ատոմային զենքն ու դադարեցնել սպառազինությունների մրցավազքը։ Կոչերը ստորագրեց մոտ մեկ միլիարդ մարդ։ 1949 թվականին, Հյուսիս-Ատլանտյան դաշինքի (ՆԱՏՕ) ստեղծումից հետո, խաղաղության կողմնակիցները ծավալեցին կոլեկտիվ անվտանգության համակարգ ստեղծելու արշավ։ Խաղաղության կողմնակիցների համաշխարհային կոնգրեսը (1950 թվականին նոյեմբերի 16 - 22, Վարշավա) դիմեց բոլոր երկրների կառավարություններին՝ խաղաղությունը պաշտպանելու և պատերազմի պրոպագանդան արգելելու կոչով։
1951 թվականի փետրվարին ԽՀԽ-ի նստաշրջանը դիմեց հինգ մեծ տերություններին (Խորհրդային Միություն, ԱՄՆ, Չինաստան, Մեծ Բրիտանիա, Ֆրանսիա)՝ կոչ անելով կնքել խաղաղության դաշնագիր։
1974 թվականին ապրիլի 25-ին լրացավ խաղաղության մարտիկների շարժման քառորդ դարը։ Այդ կապակցությամբ ԽՀԽ-ի կոչով շատ երկրներում անցկացվեցին միամսյակներ, տեղի ունեցան խաղաղասեր ուժերի գործունեությանը նվիրված ժողովներ, սիմպոզիումներ, կոնֆերանսներ, որոնց մասնակիցները ամփոփեցին խաղաղության միջազգային շարժման հաջողությունները, նշեցին արդի ժամանակաշրջանում նրա խնդիրները։
Անդրեյ Դավիդյան

Անդրեյ Սերգեյի Դավիդյան (ռուս.՝ Андрей Давидян, հունվարի 30, 1956(1956-01-30), Մոսկվա, ԽՍՀՄ - նոյեմբերի 13, 2016(2016-11-13), Մոսկվա, Ռուսաստան), հայազգի ռուս երգիչ, ռոք երաժիշտ։


== Կենսագրություն ==
Անդրեյ Դավիդյանը ծնվել է 1956 թվականի հունվարի 30-ին Մոսկվայում, օպերային երգիչ Սերգեյ Դավիդյանի և դաշնակահարուհի Զլատա Սերգեևնայի ընտանիքում։ Երեք տարեկան հասակից հետաքրքրվել է երաժշտությամբ։ Սովորել է Մոսկվայի թիվ 152 դպրոցում, ուր հիմնականում այցելում էին ստեղծագործական ընտանիքների երեխաներ։ Երաժշտության հանդեպ սերը ժառանգել է հորից, մանկուց նախընտրել է ռիթմը, հատկապես հարվածային գործիքները։  8-րդ դասարանում ընկերների հետ հիմնել է երաժշտական խումբ։ Դպրոցն ավարտելուց հետո Անդրեյ Դավիդյանը որոշել է ընդունվել թատերական ինստիտուտ, սակայն չի հաջողվել քննությունները հանձնել։ Փորձել է ընդունվել դրամատիկական դպրոց Եֆիմ Շիֆրինի հետ, սակայն երկուսն էլ մրցույթը չեն հաղթահարել։ 1973 թվականին Անդրեյը միացել է «Високосное лето» ռոք խմբին, որը հիմնադրել են կիթառահար-վոկալիստ Ալեքսանդր Սիտկովեցկին և ստեղնաշարահար Քրիս Կելմին։  Խմբի ստեղծումից մեկ տարի անց Անդրեյը մեկնել է բանակ։ Թատերական բուհ ընդունվելու անհաջող փորձից հետո Դավիդյանն ավարտել է Ասիայի և Աֆրիկայի երկրների ինստիտուտը և դարձել թարգմանիչ, ուսումնասիրել է արաբերեն, անգլերեն և ֆրանսերեն։
Բանակում ծառայելուց հետո Անդրեյը միացել է «Добровольное общество» (Կամավոր ընկերություն) երաժշտական խմբին, որտեղ կատարել է Deep Purple-ի, Led Zeppelin-ի և Grand Funk Railroad-ի երգերի քավեր տարբերակները։ 1977 թվականին Դավիդյանը այլ երաժիշտների հետ հիմնել է «Վիկտորիա» խումբը, եղել է Աֆրիկայում, շրջագայել Եգիպտոսում և Ալժիրում։ Հայրենիք վերադառնալուց հետո աշխատել է Ռուսաստանի պետական նվագախմբում։ 1979 թվականին Դավիդյանը դարձել է «Рок-Ателье» խմբի վոկալիստ, որը համագործակցում էր «Լենկոմ» թատրոնի հետ։ Համագործակցության արդյունքում բեմադրվել է «Յունոնա և Ավոս» ռոք-օպերան։ 1987 թվականին երգչին ժողովրդականություն է բերել «Замыкая круг» երգը։ 1993 թվականին Դավիդյանը հիմնել է Sound Cake խումբը, որին նվիրել է իր ստեղծագործական 20 տարիները, կատարել է ջազային, ռոքային և սոուլ ոճի երգեր։ Նախքան «Ռուսաստանի ձայնը» երաժշտական նախագծին մասնակցելը, Դավիդյանը շարունակել է ստեղծագործական գործունեություն, սակայն որևէ ալբոմ չի թողարկել։ 2012 թվականի աշնանը մասնակցել է «Ռուսաստանի ձայնը» երաժշտական նախագծին, որտեղ կատարել է «Georgia on my mind» երգը։ Նախագծին մասնակցելիս պարբերաբար հանդես է եկել համերգների, ստեղծագործական երեկոների  ժամանակ։


== Անձնական կյանք ==
Անդրեյ Դավիդյանն ամուսնացել է 3 անգամ։ Ունի երեք դուստր՝ Մարիա, Լիզա, Կատյա։ Կատյան ավարտել է երաժշտական դպրոցը,  մասնակցել է «Ռուսաստանի ձայն։ Երեխաներ» նախագծին։ Կատյայի մայրը՝ Աննա Աբրամոչկինան, Sound Cake խմբի վոկալիստն է։ Կյանքի վերջին տարիներին ապրել է դիզայներ Վիկտորյա Կոլոսի հետ։


== Մահ ==
2016 թվականի նոյեմբերի 11-ին 60-ամյա երաժիշտը վատ զգացողության պատճառով հետազոտվել է Բոտկինսկի հիվանդանոցում։ Բժիշկներն ախտորոշել են իշեմիկ ինսուլտ։ Մահացել է 2016 թվականի նոյեմբերի 13-ին, հուղարկավորությունը կատարվել է նոյեմբերի 16-ին։


== Ծանոթագրություններ ==


== Արտաքին հղումներ ==
Անդրեյ Դավիդյան. «Գալիս եմ Երևան՝ հայ հանդիսատեսի հետ հույզերովս կիսվելու»
Ռուբիերա

Ռուբերա  (իտալերեն՝ Rubiera), քաղաք Իտալիայում, գտնվում է Էմիլիա Ռոմանիա մարզում՝ Ռեջիո Էմիլիա գավառում։
Բնակչությունը` 13 041 մարդ։ Բնակչության միջին խտությունը` 515,45 մարդ/կմ²։ Զբաղեցնում է 25,3 կմ² տարածք։ Փոստային ինդեքս՝ 42048։ Հեռախոսային կոդը՝ 0522։


== Արտաքին հղումներ ==
Պաշտոնական կայք (իտալ.)
Առատության ծով

«Առատության ծով» (ճապ.՝ 豊饒の海 Hōjō no Umi), ճապոնացի գրող Յուկիո Միսիմայի քառերգություն-վեպը՝ կազմված հետևյալ ստեղծագործություններից.

«Ձյուն՝ գարնանը» (1966)
«Վարգաձիեր» (1969)
«Արշալույսի տաճարը» (1970)
«Հրեշտակի անկումը» (1971)Վիպաշարը համարվում է Միսիմայի գլուխգործոցը։ Նա իր այդ վերջին երկը սկսել է գրել 1964 թվականից։ Դիպաշարի (սյուժեի) հիմքում դրել է Համամացու Տյունագոնի մասին պատմությունը։ Քառերգության խորագիրն առնչվում է Լուսնի ծովերից մեկի լատիներեն անվանմանը, որն աղբյուրներում հիշատակվում է որպես «Mare Foecunditatis»։ Վիպաշարը, սկսած 1965 թվականից, մաս առ մաս լույս է տեսել «Սինտյո» ամսագրում։ 2005 թվականին կինոռեժիսոր Իսաո Յուկիսադան վիպաշարի առաջին գրքի՝ «Ձյուն՝ ձմռանը» վեպի հիման վրա գեղարվեստական ֆիլմ է նկարահանել։


== Ծանոթագրություններ ==


== Գրականություն ==
Jean-Jacques Tschudin, Daniel Struve - La littérature japonaise.  Paris, éditeur - Presses universitaires de France, collection - Que sais-je ?, numéro dans collection - 710, année=2008, isbn=978-2-13-056253-5,  présentation en ligne=http://www.puf.com/wiki/Que_sais-je:La_litt%C3%A9rature_japonaise Archived 2014-01-06 at the Wayback Machine.
Marguerite Yourcenar - Mishima ou La vision du vide. Paris, éditeur - Gallimard, collection=Folio, année=1993, isbn2=9782070387199 | présentation en ligne=http://www.gallimard.fr/gallimard-cgi/Appli_catal/fs_detail.pl?fctx=1288823902&loa=1&nutitre=10008926(չաշխատող հղում)
Կիցա (գյուղ, Էմմաստե շրջան)

Կիցա (էստ․՝ Kitsa), գյուղ Էստոնիայի Հիյումաա նահանգի Էմմաստե շրջանում։
2011 թվականի տվյալներով գյուղում բնակվում էր 5 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(7964) 1995 DD2

(7964) 1995 DD2, աստերոիդ աստերոիդների հիմնական գոտում։ Հայտնաբերվել է 1995 թվականի փետրվարի 23-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում։
Միջին հեռավորությունը Արեգակից կազմում է 2,761035 ա. մ., առավելագույնը մոտենում է 2,5205 ա. մ. հեռավորության վրա և հեռանում 3,0016 ա. մ.։ Արեգակի շուրջ մեկ ամբողջական պտույտ է կատարում 1675,74 երկրային օրվա ընթացքում, իր ուղեծրով շարժվելով միջինում 0,214831 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,24° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7964) 1995 DD2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նոսովիչի (գյուղ, Կիվերցիի շրջան)

Նոսովիչի (ուկրաիներեն՝ Носовичі), գյուղ Ուկրաինայի Վոլինի մարզի Կիվերցիի շրջանում։ Հիմնադրվել է 1577 թվականին։
2001 թվականի տվյալներով Նոսովիչի գյուղում բնակվում էր 315 մարդ։ Բնակավայրը զբաղեցնում է 0,648 կմ² տարածք։ Բնակչության խտությունը կազմում էր 486,11 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մալոլետկի

Մալոլետկի (ուկրաիներեն՝ Малолітки), գյուղ Ուկրաինայի Խարկովի մարզի Բարվենկովոյի շրջանում։ Հիմնադրվել է 1923 թվականին։
2001 թվականի տվյալներով Մալոլետկի գյուղում բնակվում էր 229 մարդ։ Բնակավայրը զբաղեցնում է 0,743 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մամիշլարի

Մամիշլարի (վրաց.՝ მამიშლარი), գյուղ Վրաստանում։ Գտնվում է Քվեմո Քարթլիի մարզի Դմանիսի շրջանում։


== Դիրք ==
Գյուղը գտնվում է ծովի մակարդակից 1500 մետր բարձրության վրա։ Շրջկենտրոն Դմանիսից հեռու է 22 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 76 մարդ։


== Ծանոթագրություններ ==
Բովտիշկա

Բովտիշկա (ուկրաիներեն՝ Бовтишка), գյուղ Ուկրաինայի Կիրովոգրադի մարզի Ալեքսանդրովկայի շրջանում։ Հիմնադրվել է 1764 թվականին։
2009 թվականի տվյալներով Բովտիշկա գյուղում բնակվում էր 663 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆաթմա Սամուրա

Ֆաթման Սամբա Դիուֆ Սամուրա (անգլ.՝ Fatma Samba Diouf Samoura, սեպտեմբերի 9, 1962(1962-09-09), Սենեգալ), սենեգալցի նախկին դիվանագետ, ավագ պաշտոնյա:  2016 թվականի մայիսի 13-ին  Ջիաննի Ինֆանտինոյի կողմից նշանակվել է ՖԻՖԱ-ի առաջին կին գլխավոր քարտուղար և պաշտոնը ստանձնել է 2016 թվականի հունիսի 20-ին: Միավորված ազգերի կազմակերպությունում զբաղեցրել է տարբեր պաշտոններ: 2018 թվականին Ֆորբսի Միջազգային սպորտի ամենահզոր կանանց ցուցակում զբաղեցրել է 1-ին տեղը, իսկ BBC-ին նրան ներառել է 100 կանանց շարքում:


== Գործունեություն ==
1995 թվականին Միավորված ազգերի կազմակերպության Պարենի համաշխարհային ծրագրում եղել է տարածաշրջանային տնօրեն Ջիբութիում և Կամերունում, ինչպես նաև Պարենի համաշխարհային ծրագրի շրջանակներում աշխատել է Հռոմի կենտրոնակայանում: Ներգրավել է բազմաթիվ բարդ արտակարգ իրավիճակներում Կոսովոյում, Լիբերիայում, Նիկարագուայում, Սիերա Լեոնեում և Արևելյան Թիմոր:
2007 թվականի նոյեմբերի 1-ին ՄԱԿ-ի գլխավոր քարտուղար Պան Քի Մունը, խորհրդակցելով Հումանիտար հարցերով գլխավոր փոխքարտուղար Ջոն Հոլմսի հետ, Ֆաթմային նշանակել է Արևելյան Չադի հումանիտար համակարգողի տեղակալ: Նա հաստատվել է Աբեշե քաղաքում: Չադում կան ավելի քան 280000 փախստականներ և ավելի քան 170000 ներքին տեղահանված անձինք, որոնց մեծ մասը գտնվում է արևելյան տարածաշրջանում և Ֆաթմային հանձնարարվել է աշխատել նրանց վերադարձի հարցերով: Պաշտոնական գործառույթները լիազորության շրջանակներում է ՄԱԿ-ի յոթ գործակալությունների և Արևելյան Չադի տարածքում գործող ավելի քան 40 միջազգային հասարակական կազմակերպությունների թիմերին աջակցելը :


=== ՖԻՖԱ ===
2016 թվականի հունիսին Ֆաթման ստանձնել է ՖԻՖԱ-ի գլխավոր քարտուղարի դերը և պատասխանատու է կազմակերպության առևտրային և գործառնական կողմերը վերահսկելու համար: Նա փոխարինել է Մարկուս Կատներին, ով ներգրավված էր կոռուպցիայի մեջ :
Աշխատանքային գործունեության ընթացքում Միացյալ Թագավորությունում հակասություններ առաջացան այն կանոնների շուրջ, որոնք արգելում էին խաղացողներին հիշատակի խորհրդանիշներ կրել: 2016 թվականի նոյեմբերի 3-ին Ֆաթման հայտարարեց, որ Անգլիան, Շոտլանդիան և Ուելսը կպատժվեն, եթե հիշատակի օրը կարմիր կակաչ կրեն,  քանի որ ՖԻՖԱ-ն այն դասում է քաղաքական խորհրդանիշերի շարքին: «Բրիտանիան միակ երկիրը չէ, որ տուժում է պատերազմից», նա ասաց, «Սիրիան օրինակ է, իմ աֆրիկյան մայրցամաքը տարիներ շարունակ պատերազմից մասնատվել է: Միակ հարցն այն է, ինչո՞ւ ենք մենք բացառություններ անում միայն մեկ երկրի համար, և ոչ աշխարհի մնացած մասի համար»: Մեծ Բրիտանիայի վարչապետ Թերեզա Մեյը դատապարտեց ՖԻՖԱ-ին և խորհրդարանին հայտնեց, որ Սամուրայի որոշումը «չափազանց վիրավորական է»:


== Ծանոթագրություններ ==
Շլյիվովո

Շլյիվովո (սերբ.՝ Шљивово), գյուղ Սերբիայի Հանրապետության կենտրոնական հատվածում՝ Շումադիայի մարզի Ալեքսանդրովացի շրջանում։
Ըստ 2002 թվականին Սերբիայում անցկացված մարդահամարի տվյալների՝ գյուղի բնակչությունը կազմում է 379 մարդ։ Գյուղի ժամային գոտին՝ UTC+1, իսկ ամառը՝ UTC+2:


== Ծանոթագրություններ ==
Astro (խումբ)

ASTRO (կոր՝ 아스트로), հարավկորեական բոյ բենդ, որի կազմի մեջ մտնում են վեց կատարողներ։ Հետևելով իրենց մեծ կոլեգաներին՝ 5urprise-ին, կոլեկտիվը ներկայացվել է հանդիսատեսին վեբ դրամայի միջոցով՝ "To Be Continued" ("Շարունակելի")։ "ASTRO"  անվանումը իսպաներենից թարգմանաբար նշանակում է՝ "աստղ", այդ կերպ, տղաները խոստանում են "փայլել" իրենց երկրպագուների համար, ովքեր կնվիրեն նրանց շատ սեր։


== Խմբի անդամներ ==


== Խմբի գործունեություն ==


=== Մինչդեբյուտային գործունեություն ===
Մինչ ASTRO- ի ստեղծումը, եղել է i-Teen ծրագիրը։ Այնտեղ մասնակցել են ASTRO խմբի ապագա անդամները և մի քանի այլ վերապատրաստվողներ։ Նաև նրանք մասնակցել են "Meet You" ծրագրին, որտեղ յուրաքանչյուր շաբաթ ցուցադրել են երկու նոր ելույթներ։


=== 2015-2016 թվականներ․ Առաջնաելույթ ===
Որպեսզի դիտողներին ծանոթացնեն ապագա երիտասարդ խմբի հետ, տղաները նկարահանվել են "Դարձիր իմ աստղը" դորամայում։ Հեռուստադիտողներին ներկայացրել են վեց երիտասարդ, դեռ շատ պատանի տղաների հետ, ովքեր շուտով պետք է առաջին անգամ ելույթ ունենային։ Դորամայում տղաները կատարել են երգեր իրենց առաջին ալբոմից՝ "Cat's Eye" և "First love"։ 2016 թվականի փետրվարի 23- ին խումբը թողարկում է իր առաջին "Spring Up" մինի ալբոմը, որի մեջ ներառվել են նաև դորամայում կատարած երգերը։
2016 թվականի հունիսի 30-ին տեղի է ունեցել ASTRO-ի վերադարձտ ամառային "Summer Vibes" մինի ալբոմով։
2016 թվականի նոյեմբերի 7-ին ASTRO-ն թողարկել է աշնանային "Autumn Story" մինի ալբոմը։


== Երկրպագուների անուն ==
Երկրպագուների խմբի անունը տղաները ընտրել են 2016 թվականի փետրվարի 23-ին իրենց առաջին ելույթի ժամանակ։ Արոհա (AROHA) վերծանում է, թե ինչպես են տղաները սիրում իրենց երկրպագուներին (АstRO HeartAll fans)։


== Համերգներ ==
ASTRO 1st Concert "Snowflake" (2015 )
ASTRO Mini Live "Thankx Aroha" (2016)
MBC SHOW CHAMPION in Manila (2016)
Kcon LA (2016)
1ST SEASON SHOWCASE (Տոկիո, Ջակարտա, Բանգկոկ, Շանհայ) (2016-2017)


== Սկավառակագրություն ==


=== Ընդլայնված խաղեր ===


=== Սինգլներ ===


== Ֆիլմագրություն ==


=== Դորամաներ ===


=== Ֆիլմեր ===


=== Ռեալիթի հաղորդումներ ===


=== Բազմատեսակ հաղորդումներ ===


=== Ելույթներ երաժշտական տեսահոլովակներում ===


== Մրցանակներ և անվանակարգեր ==


=== Gaon Chart K-Pop Awards ===


=== Korean Culture Entertainment Awards ===


=== Golden Disk Awards ===


=== Seoul Music Awards ===


=== 8th Philippine K-Pop Awards ===


=== Melon Music Awards ===


=== Mnet Asian Music Awards ===


=== Asia Artist Awards ===


=== SBS Power FM Cultwo Show Awards ===


=== Simply K-Pop Awards ===


=== MBC Entertainment Awards ===


=== International K-Music Awards ===


=== Dahsyat Awards ===


== Ծանոթագրություններ ==
Ֆրանսիսկո դե Պաուլա Ալվարես Օսորիո

Ֆրանսիսկո դե Պաուլա Ալվարես Օսորիո (իսպ.՝ Francisco de Paula Álvarez-Ossorio, մայիսի 31, 1868(1868-05-31), Մադրիդ, Իսպանիա - հունիսի 16, 1953(1953-06-16), Մադրիդ, Իսպանիա), իսպանացի հնագետ։


=== Կենսագրություն ===
1930-1939 թվականներին զբաղեցրել է Ազգային հնագիտական թանգարանի տնօրենի պաշտոնը։ Եղել է Արխիվների, գրադարանների և թանգարանների խմբակի անդամ։ Հայտնի է Հնագիտական թանգարանի հավաքածուների համակարգմամբ։ Եղել է նաև Պատմության թագավորական ակադեմիայի տնօրենը։
1936 թվականներին, երբ սկսվեց Իսպանիայի քաղաքացիական պատերազմը, օգնեց հանրապետական կառավարությանը թաքցնել Ազգային հնագիտական թանգարանի ցուցանմուշները։


== Աղբյուրներ ==
Francisco Gracia Alonso, Pedro Bosch Gimpera, (Josep Maria Fullola Pericot, Luis Pericot García, 1899-1978, Francesc Vilanova, Francesc Vilanova i Vila-Abadal). 58 anys i 7 dies: correspondència de Pere Bosch Gimpera a Lluís Pericot (1919-1974). Publicado por Edicions Universitat Barcelona, 2002 ISBN 84-923961-2-1.
Գեյմերը (ֆիլմ, 2009)

«Գեյմեր»  կամ  «Խաղացողը» (անգլ.՝ Gamer), ամերիկյան ֆիլմ, Մարկ Նևելդայնի և Բրայն Թեյլորի ֆանտաստիկ թրիլլերը։
Ֆիլմի առաջին կարգախոսն է՝ In the near future, you don’t live to play… you’ll play to live (մոտավոր թարգմանություն՝ «Մոտ ապագայում դուք չեք ապրի խաղալու համար... դուք կխաղաք ապրելու համար»), փոխարինվել է՝  Who’s playing you? (թարգմ․՝ «Ով է խաղում քեզնով»)։ Համաշխարհային պրեմիերան տեղի է ունեցել 2009 թվականի սեպտեմբերի 4-ին։


== Սյուժե ==
Ֆիլմի գործողությունները տեղի են ունենում 2034 թվականին, որտեղ նանոտեխնոլոգիաների բարձրագույն զարգացումը տեխնոլոգիական հանճար Քեն Քասլին թույլ է տվել տեսախաղը միացնել ռեալիթի-շոուի հետ և մոդելավորել ուլտրաֆունկցիոնալ, բազմաօգտագործող «Մարդասպաններ» խաղը, որը դարձել է տեղի հանցագործների միջավայրը։
Ջոն Թիլմանը (Ջերարդ Բաթլեր), որը դատապարտվել է ցմահ ազատազրկման իր չկատարած հանցագործության համար,պետք է մասնակցի խաղին, որպեսզի ազատություն ստանա։ Մի հարուստ երիտասարդ խաղացողի համար Ջոն Թիլմանը Քեյբլ է, պարզապես խաղի կառավարվող կերպար։ Իր մարտական ունակությունների և ֆիզիկական ուժի շնորհիվ Քեյբլը դառնում է ազգային հերոս և զբաղեցնում է առաջին տեղը խաղում։
Ամեն շաբաթ միլիոնավոր մարդիկ ամբողջ աշխարհում առցանց հետևում են նրան և հարյուրավոր այլ մահապարտների, որոնք մասնակցւմ են խաղի մարտերին։ Ըստ ապստամբների խմբի, որը դիմակայում է Քասլին, նրա խաղը բարձր տեխնոլոգիական ստրկություն է, և դա այն կարևոր տարրն է, որը պետք է ոչնչացվի։ Քեյբլ/Թիլմանը հայտնվել է երկու հզոր հակառակորդ ուժերի միջև։ Յուրաքանչյուր քայլով, որին հետևում են միլիոնավոր մարդիկ, Ջոն Թիլմանը պայքարում է ազատություն ստանալու, իր ինքնությունը վերականգնելու և այն համակարգը տապալելու համար, որը բանտարկել է նրան։


== Դերերում ==


== Արտադրություն ==
2007 թվականի մայիսին Lakeshore Entertainment վարձել է Մարկ Նևելդայնին և Բրայն Թեյլորին ֆուտուրիստական թրիլլեր ստեղծելու համար՝ «Խաղ» աշխատանքային անվանումով։ Նևելդայնն ու Թեյլորը գրել են սցենար և զբաղվել են ֆիլմի ռեժիսուրայով, գլխավոր դերը տրվել է Ջերարդ Բաթլերին։
Նկարահանումներն անցկացվել են Ալբուկերկեում (Նյու Մեքսիկո նահանգ)՝ Albuquerque Studios-ում և տևել 53 օր։ Ստուդիայից դուրս նկարահանումների համար օգտագործվել է Ալբուկերկեի բիզնես շրջանը։ Նկարահանումների ժամանակ օգտագործել են Red One թվային տեսախցիկ։
2009 թվականի մարտին ֆիլմի աշխատանքային անվանումը դարձվել է Citizen Game։ 2009 թվականի մայիսին ֆիլմի վերնագիրը դարձվել է Gamer։


== Արձագանքներ ==
Rotten Tomatoes կայքում ֆիլմն ունի 29 % դրական արձագանքներ ընդհանուր 73-ից։ Metacritic կայքում ֆիլմն ստացել է 27 միավոր 100-ից 13 վերլուծությունների հիման վրա։


== Հասույթ ==
«Գեյմերը» վարձույթի առաջին օրը հավաքել է 3,3 մլն դոլար՝ զբաղեցնելով 4-րդ տեղը։ Առաջին շաբաթվա ընթացքում ֆիլմը վաստակել է 9 156 057 դոլար։ ԱՄՆ-ում ֆիլմը հավաքել է 20 534 907 դոլար, իսկ արտասահմանում՝ 18 848 906 դոլար։


== Ծանոթագրություններ ==
Վիկտորյա Բենեդիկտսոն

Վիկտորյա Բենեդիկտսոն (շվեդերեն՝ Victoria Benedictsson, մարտի 6, 1850(1850-03-06)[…], Q10499458?[…] - հուլիսի 23, 1888(1888-07-23), Կոպենհագեն, Դանիա)՝ շվեդացի գրող։


== Կենսագրություն ==
Վիկտորյա Մարիան ծնվել է Դոմմե անունով գյուղում (Սկոնե գավառ, Շվեդիա) 1850 թվականին։ 21 տարեկանում նա ամուսնացել է այրի տղամարդու հետ Հյոբրից,  ով 5 երեխա ուներ։ 1873 թվականին  ծնվել է նրա աղջիկը՝ Հիլման, իսկ 1876 թվականին մյուս  աղջիկը՝ Էլլենը։ Ամուսնությունը Վիկտորիային երջանկություն չպարգևեց։ Նա սիրավեպ  ուներ դանիացի գրականգետ և գրաքննադատ Գեորգի Բրանդեսոմի  հետ, որը նույնպես երջանկություն չբերեց նրան։ Անհաջող սիրավեպը դասվում է Բենեդիկտսոնի  անսպասելիության ինքասպանություն կատարելու  պատճառների շարքում՝ 1888 թվականի հուլիսի 21-ին, Կոպենհագենի Leopold’s Hotel հյուրանոցի համարում՝  նա ածելիով կտրել է իր քննային զարկերակները։ Դա տեղի էր ունեցել իր աղջկա՝ Էլլենի մահվան քսաներորդ տարելիցին։ Բացի սիրային տարաձայնություններից, ինքնասպանության հնարավոր պատճառների շարքում նշում են նաև դժգոհությունը, որը  տածում էր Վիկտորիա Բենեդիկտսոնը, քանի որ ստիպված էր վարել սակավ մտավոր կյանք։ Ավգուստ Ստրինդբերգի հետ միասին Բենեդիկտսոնը  կանգնած է  շվեդիական գրականության ռեալիզմի ակունքներում։ Իր ստեղծագործություններում նա նկարագրում էր անհավասարությունը ամուսնության մեջ, ինչպես նաև շատ էր գրում կանանց իրավունքների մասին։ Ժամանակակից քննդատները նրան անվանում են  վաղ ֆեմինիզմի ներկայացուցիչ։


== Ծանոթագրություններ ==
1312

1312 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1312 թվականն է, 
XIV դարի 12-րդ տարին։


== Դեպքեր ==


== Ծնունդներ ==


== Մահեր ==
Էլիսա Օչոա

Էլիսա Օչոա (անգլ.՝ Elisa Rosales Ochoa, դեկտեմբերի 3, 1897(1897-12-03), Butuan - սեպտեմբերի 20, 1978(1978-09-20), Butuan), առաջին կինն է, որ 1941 թվականին ընտրվել է Ֆիլիպինների կոնգրեսի անդամ։


== Կենսագրություն ==
Օչոան ծնվել է Բութուան քաղաքում, որն այն ժամանակ Ագուսան գավառի մեջ էր։ Նրա ծնողները Կանուտո Ռոսալեսն ու Ռոման Վիլանուևան էին։ 1915 թվականին դարձել է որակավորված բուժքույր` Ֆիլիպինների գլխավոր հիվանդանոցի դասընթացն ավարտելուց հետո։ Նա ամուսնացել է բժիշկ Էնրիկե Օչոայի հետ և հաջորդ մի քանի տարիներն անց է կացրել որպես բուժքույր` տարբեր հիվանդանոցներում աշխատելով։
1934 թվականին Օչոան վերադարձել է դպրոց` վերջապես ստանալով ավագ դպրոցի դիպլոմ։ 1936 թվականին նա արվեստագետի որակավորմամբ դիպլոմ է ստացել Ֆիլիպինների ազգային համալսարանում։ Քաղաքացիական ծառայության քննությունն անցնելուց հետո նա 1939 թվականին ընդունվել է իրավունքի դպրոց։


== Որպես կոնգրեսի առաջին կին անդամ ==
1937 թվականին ֆիլիպինցի կանանց համար ընդլայնվել է ակտիվ ընտրական իրավունքն այն բանից հետո, երբ այս իրավունքը հաստատվել է 1937 թվականի համընդհանուր քվերակության միջոցով։ Ներկայացուցիչների պալատի ընտրությունները նշանակվել են 1941 թվականին։ Օչոան ընդհատել է իր ուսումը իրավունքի դպրոցում և տուն վերադարձել ու մասնակցել ընտրություններին` ներկայացնելով Ագուսանը։ Նա հաղթել է ընտրություններում 1941 թվականի նոյեմբերի 11-ին։
Օչոան հնարավորություն չի ունեցել պաշտոնավարել ամբողջ ժամկետը։ Ընտրությունից գրեթե մեկ ամիս անց սկսվել է Ճապոնիայի ներխուժումը Ֆիլիպիններ, և Ազգային ժողովը հնարավորություն չի ունեցել գործել մինչև 1943 թվականը, երբ վերակազմավորվել է ճապոնական վերահսկմամբ։ Օչոան փրձել է իրականացնել իր պարտականությունները որպես Կոնգրեսի անդամ։ Նա ակտիվ մարդասիրական ջանքեր է կիրառել Երկրորդ համաշխարհային պատերազմի ընթացքում։


== Ուշ կյանք ==
Օչոայի ժամկետը որպես Կոնգրեսի անդամ սպառվել է 1946 թվականին, և նա չի վերընտրվել։ Այնուամենայնիվ, Օչոան շարունակել է հանրային գործունեությունը` լինելով երկրի նախագահներ Ռամոն Մագսայայի և Կարլոս Գարսիայի աշխատակազմերի` առողջապահության գծով տեխնիկական օգնական։ Նա օժանդակել է իր հայրենի Բութուան քաղաքում մանկաբարձության դպրոց հիմնելուն։
Օչոան մահացել է 1978 թվականի սեպտեմբերի 20-ին, 80 տարեկան հասակում։ Թաղված է Բութուանում։ Օչոան ունեցել է մեկ դուստր։


== Ծանոթագրություններ ==

Filipinos in History Volume V։ Philippines: National Historical Institute։ 1996։ էջեր 259–260
Կատագոշա

Կատագոշա (ռուս.՝ Катагоща), գետ Ռուսաստանում, հոսում է Կալուգայի մարզում։


== Աշխարհագրություն ==
Գետաբերանը տեղակայված է Ռեսսետա գետի ձախ ափին 83 կմ հեռավորության վրա։ Գետի երկարությունը 16 կմ է, ավազանի տարածքը 57,9 կմ2։ Գետի ակունքը գտնվում է Պոդբուժե գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Օկա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100512110000019845
Հիդրոլոգիական ուսումնասիրությունների կոդը - 110001984
Ավազանի կոդը - 09.01.01.005
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լիա

Չոյ Ջի Սու (կորեերեն՝ 최지수, անգլ.՝ Choi Ji Soo, հուլիսի 21, 2000(2000-07-21), Ինչոն, Հարավային Կորեա, առավել հայտնի է որպես Լիա (կորեերեն՝ 리아), հարավկորեացի երգչուհի։ Հանդիսանում է հարավկորեական Itzy գըրլ բենդի անդամ, որտեղ զբաղեցնում է գլխավոր վոկալիստի դիրքը։


== Կենսագրություն և կարիերա ==


=== 2000-2018։ Վաղ տարիներ ===
Ծնվել է 2000 թվականի հուլիսի 21-ին Սեուլում և մեծացել է Ինչոնում։ Ունի կրտսեր եղբայր։
14 տարեկան հասակում մասնակցել է SM Entertainment-ի լսումներին Կանադայում։ Լիայի ծնողները դեմ էին, այդ իսկ պատճառով, չհասցնելով ընկերության հետ պայմանագիր կնքել և կարճ ժամանակ լինելով թրեյնի, հեռացել է SM-ից։
2018 թվականին, ենթադրաբար, նա անցել է լսումներ JYP Entertainment-ում։


=== 2019-ներկա։ Դեբյուտը ITZY-ում ===
2019 թվականի հունվարի 21-ին, JYP-ի պաշտոնական ՅուԹյուբյան ալիքում թողարկվել է ֆիլմ, որտեղ ներկայացվել են խմբի բոլոր անդամները։ Հունվարի 28-ին և փետրվարի 6-ին թողարկվել են Լիայի անհատական թիզեր լուսանկարները։
Խումբը դեբյուտ է կատարել 2019 թվականի փետրվարի 11-ին՝ «IT’z Different» սինգլային ալբոմով։


== Ֆիլմագրություն ==


=== Ռեալիթի շոուներ ===


=== Ռեալիթի շոուներ խմբի հետ ===


=== Տեսահոլովակներ խմբի հետ ===


== Ծանոթագրություններ ==
Արմեն Երկաթ

Արմեն Միհրանի Երկաթ (օգոստոսի 24, 1961(1961-08-24), Երևան, Հայկական ԽՍՀ, ԽՍՀՄ), հայ օպերային երգիչ, բեմադրիչ։
Օպերային երգիչ Միհրան Երկաթի որդին։


== Կենսագրություն ==
1987 թվականին ավարտել է Երևանի Կոմիտասի անվան պետական կոնսերվատորիայի դասական վոկալի բաժինը։ 1987 թվականից եղել է Երևանի Ալեքսանդր Սպենդիարյանի անվան օպերայի և բալետի ազգային ակադեմիական թատրոնի մեներգիչ։ 1991 թվականին տեղափոխվել է Կանադա։ Մոնրեալում զբաղվում է բեմական գործունեությամբ։ Մենահամերգներով հանդես է եկել Կանադայում, Ամերիկայի Միացյալ Նահանգներում, Եվրոպայում։ 2001 թվականին ավարտել է Կանադայի բարձրագույն «MCGILL» համալսարանը՝ ստանալով բեմադրիչի մասնագիտություն։ 2004 թվականից աշխատում է որպես թատերական բեմադրիչ։ Ղեկավարում է «CTV» հեռուստաժամի դասական և ժամանակակից երաժշտական բաժինը։


== Դերերգեր ==
Մոսի՝ «Անուշ»
Ռելեև՝ «Ճանապարհորդություն դեպի Էրզրում»
Իշխան Տոմսկի՝ «Պիկովայա դամա»
Մարգար՝ «Կարինե»
Պիրջի՝ «Պիրջի և Բես»
Գաննի՝ «Գաննի Սկիկի»


== Ծանոթագրություններ ==
Կուտլաշ

Կուտլաշ (ուկրաիներեն՝ Кутлаш), գյուղ Ուկրաինայի Անդրկարպատյան մարզի Խուստի շրջանում։
2001 թվականի տվյալներով Կուտլաշ գյուղում բնակվում էր 50 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
PyCharm

PyCharm, ծրագրային ապահովում նախատեսված Python ծրագրավորման լեզվով մշակումների իրականացնելու համար։ Ծրագիրը իր մեջ ներառում է կոդի անալիզի․ գրաֆիկական վրիպազերծից,  յունիթ-թեսթի թողարկիչ և Django-ի վեբ-մշակում։ PyCharm-ը մշակվել և թողարկվել է JetBrains ընկերության կողմից IntelliJ IDEA-ի հիման վրա։
PyCharm-ը համարվում է կրոսսպլատֆորմային ծրագիր, որը համատեղելի է Windows, macOS և Linux օպերացիոն համակարգերի հետ։ PyCharm Community Edition (անվճար տարբերակը) գտնվում է Apache License լիցենզիային ներքո, իսկ PyCharm Professional Edition համարվում է ծրագրի վճարային տարբերակը։ 


== Պատմություն ==
PyCharm թողարկվել է PyDev-ի և Komodo IDE-ի հետ մրցակցության համար, սակայն ներկա պահին PyCharm-ը օգտագործում է PyDev-ը կոդի վրիպազերծման համար։ Բետա տարբերակը թողարկվել է 2010 թվականի հուլիսին, իսկ առաջին՝ 1․0 տարբերակը դրանից 3 ամիս անց։ 
2․0 տարբերակը թողարկվել է 2011 թվականի դեկտեմբերի 13-ին։ 
3․0 տարբերակը արդեն 2013 թվականի սեպտեմբերի 24-ին։ 
PyCharm Community Edition, անվճար տարբերակը բաց ներքին կոդով, թողարկվել է 2013 թվականի հոկտեմբերի 22-ին։ 
2016 թվականի մարտին JetBrains-ը տեղափոխվեց լիցենզիայի բաժանորդագրությամբ մոդելին, որի հետ միասին փոխվեց նաև տարբերակի համարակալումը։ Արդեն դրանից հետո տարբերակի համարը ուներ այս տեսքը՝ YYYY.R, որտեղ YYYY՝ թողարկման տարեթիվն է, իսկ R-ը՝ այդ տարվա ընթացքում թողարկման թիվը։ 


== Լիցենզիա ==
PyCharm Professional Edition-ը ունի լիցենզիայի մի քանի տարբերակ, որոնք իրարից տարբերվում են իրենց ֆունկցիաներով, արժեքով և օգտագործման պայմաններով, ինչպես նաև այս տարբերակը անվճար է ուսումնական հաստատությունների համար և բաց ներքին կոդով նախագծերի համար։ 
Գոյություն ունի նաև Community Edition անվճար տարբերակը, որը ունի ավելի սուղ հնարավորություններ։ Ծրագիրը տարածվում է Apache 2 լիցենզիայով։  


== Հավելումներ ==
Օգտատերերը իրենք կարող են գրել հավելումներ PyCharm-ի համար։ JetBrains IDE որոշակի հավելումներ նույնպես կարող են աշխատել PyCharm-ի համար։ Գոյություն ունի ավելի քան հազար հավալում ծրագրի համար։


== Ծանոթագրություններ ==
Վեսնա Պիսարովիչ

Վեսնա Պիսարովիչ (խորվ.՝ Vesna Pisarović, ապրիլի 9, 1978(1978-04-09), Բրչկո, Brčko District), խորվաթ երգչուհի։


== Կենսագրություն ==
Ծնվել է Բրչկո քաղաքում (այժմ՝ Բոսնիա և Հերցեգովինա), մանկությունն մինչև 13 տարեկան հասակ անցկացրել է Պոժեգայում։ Ֆլեյտայի դասեր է անցել երաժշտական դպրոցում, երգել է երգչախմբերում և հանդես է եկել երաժշտական փառատոներում։ 1990-ականների կեսերին ավարտել է Զագրեբի համալսարանի հումանիտար և սոցիալական գիտությունների ֆակուլտետը։ Հանդես է եկել բազմաթիվ ակումբներում և երգեր է գրել, 1997 թվականին Zadarfest երաժշտական փառատոնում ծանոթացել է Միլանա Վլաովիչի հետ, որը սկսել է նրա երգերը գրել։
2002 թվականին Վեսնա Պիսարովիչը հաղթել է Դորա ազգային երաժշտական փառատոնում և մեկնել է Տալլին։ «Everything I Want» երգով Տալլինում կայացած մրցույթում զբաղեցրել է 11-րդ տեղը։ «In the Disco» երգի հեղինակն է, որով Դինի հետ Բոսնիա և Հերցեգովինան ներկայացրել է Ստամբուլի Եվրատեսիլում (9-րդ տեղ)։
Ապրում է Բեռլինում։ 2012 թվականին թողարկել է ջազ-ալբոմ, որտեղ իրենց պարտիաները ձայնագրել են Գերհարդ Շլեսլը (տրոմբոն), Քլեյթոն Թոմասը (կոնտրաբաս) և Սթիվ Հիզերը (հարվածային գործիքներ)։


== Սկավառակագրություն ==
2000՝ Da znaš
2001՝ Za tebe stvorena
2002՝ Kao da je vrijeme
2003՝ Best of
2003՝ Pjesma mi je sve
2005՝ V. peti
2012՝ With Suspicious Minds
2017՝ Naša velika pjesmarica / The Great Yugoslav Songbook


== Ծանոթագրություններ ==


== Արտաքին հղումներ ==
Официальный сайт (անգլ.) (խորվ.)
Վեսնա Պիսարովիչ Internet Movie Database կայքում
Կոիդու (այլ կիրառումներ)

Կոիդու անունը կամ տերմինը կարող է վերաբերել հետևյալ հոդվածներին․

Կոիդու - գյուղ Էստոնիայի Ռիդալա շրջանի կազմում։
Կոիդու - գյուղ Էստոնիայի Կաառմա շրջանի կազմում։
Կոիդու - գյուղ Էստոնիայի Տառվաստու շրջանի կազմում։
Լավևիլ

Լավևիլ (ֆր.՝  Laviéville), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 154 մարդ, բնակչության խտությունը` 71.63 մարդ/կմ²։ Բնակավայրը զբաղեցնում է 2.15 կմ² տարածք։


== Աշխարհագրություն ==
Գտնվում է Փարիզ քաղաքից 130 կմ հյուսիս, Ամյեն քաղաքից 23 կմ հյուսիս-արևելք։


== Բնակչություն ==


== Տնտեսություն ==
2010 թվականին ուներ 102 աշխատունակ (15-64 տարեկան)  բնակիչ, որոնցից ակտիվ էին 78-ը, իսկ ոչ ակտիվները` 24։ Ակտիվության ցուցանիշը կազմում է 76,5 %։ 78 աշխատունակ մարդկանցից աշխատել է 73 անձ (39 տղամարդ և 34 կին)։ Գործազուրկ են եղել 5 անձ (2 տղամարդ և 3 կին)։ 24 անաշխատունակներից 10-ը եղել են աշակերտներ կամ ուսանողներ, 10-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Շառլի սյուր Մառն

Շառլի սյուր Մառն (ֆր.՝ Charly-sur-Marne)` համայնք Ֆրանսիայի հյուսիսում, Օ-դե-Ֆրանս շրջան, Էնա գավառ, Շատո Տերրի շրջան, Էսսոմ-սյու-Մարն կանտոն։ Տեղակայված է Շատո Տերրի շրջանից 16 կմ հարավ-արևմուտք, A4 "Էստ" ավտոմայրուղուց  11 կմ հեռավորության վրա, Մառն գետի աջ ափին։
Բնակչությունը (2014)` 2 672 մարդ։


== Պատմություն ==
Շարլի անունը ստացավ Շառլ Մարտել պատվին, ով այստեղ կառուցեց իր պալատը։ 858 թվականին  Շարլի II Բալդը մի շարք հողեր է անցել, այդ թվում, նաև Շարլին, Նեկտարա-Դամ-դե-Սյսսսոնյան վանքում, որը գյուղին էր պատկանում Մեծ Ֆրանսիական հեղափոխությունից հետո։ 2006 թվականին Շարլի պաշտոնապես վերանվանվեց Շարլի-Սար-Մարնա։


== Տնտեսական  վիճակ ==
գյուղատնտեսություն` 18.1%
արդյունաբերությունը` 4.0%
շինարարությունը` 5,2%
առևտրի, տրանսպորտի և ծառայությունների գծով` 31.6%
պետական և մունիցիպալ ծառայություններ` 41.0%
Գործազրկության մակարդակը (2014 թվականին) կազմում է 15.0% (Ֆրանսիան ընդհանուր առմամբ` 13.5%, Էնա գավառը` 17.8%):
Տարեկան միջին եկամուտը, մեկ մարդու շնչի հաշով 19139 եվրո (2013 թվականին), (Ֆրանսիան ընդհանուր առմամբ` 20185, Էնայի գավառը` 18,300)։
2010 թվականին 1745 աշխատունակ մարդուց (15-64 տարեկան) 1249 տնտեսապես ակտիվ էին, 496-ը` ակտիվ (գործունեության ցուցանիշը 71.6 %, 1999 թվականին` 72.1%): Աշխատել է 1249 ակտիվ բնակչից,  աշխատել են 1133 մարդ (612 տղամարդիկ և 501 կին), գործազուրկ են եղել 136 մարդ (59 տղամարդ և 77 կին)։ 496 ակտիվների շարքում 140 մարդ ուսանող էին, իսկ 164-ը` թոշակառուներ, 192-ը` այլ պատճառներով։


== Ժողովրդագրություն ==


=== Բնակչության քանակի շարժընթաց ===


== Վարչություն ==
2008 թվականից Շարլի-Սար-Մարնեի քաղաքապետի պաշտոնը զբաղեցնում է Կլոդ Լանգենենը։ 2014 թվականի քաղաքային ընտրություններում, նրա գլխավորած ձախ ցուցակը հաղթեց 1-ին փուլում` ստանալով քվեների 50.70 %-ը։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Ազգային վիճակագրության ինստիտուտ
2014 թվականի քաղաքային ընտրությունների արդյունքները
Դոբոյ (այլ կիրառումներ)

Դոբոյ կարող է վերաբերվել.

Դոբոյ, քաղաք Բոսնիա և Հերցեգովինայի Սերբական Հանրապետություն վարչական կազմավորման համանուն համայնքում։
Դոբոյ, համայնք Բոսնիա և Հերցեգովինայի Սերբական Հանրապետություն վարչական կազմավորմում։
Դոնելա Մեդոուզ

Դոնելա (Դանա) Մեդոուզ (անգլ.՝ Donella H. Meadows, մարտի 13, 1941(1941-03-13), Elgin - փետրվարի 20, 2001(2001-02-20), Հանովեր, Գրաֆտոն շրջան, Նյու Հեմփշիր, ԱՄՆ), շրջակա միջավայրի պահպանության ամերիկացի հետազոտող մասնագետ, գիտնական և գրող։ Համաշխարհային ճանաչում է ստացել որպես հանրահայտ «Աճի սահմանները» գրքի համահեղինակ, որը գրվել է Հռոմի ակումբի պատվերով։


== Ծանոթագրություններ ==


== Հրապարակումներ ==
Donella H. Meadows, Jorgen Randers and Dennis L. Meadows Limits to Growth-The 30 year Update, 2004, hardcover ISBN 1-931498-51-2
Dennis L. Meadows, Donella H. Meadows, Eds. Toward Global Equilibrium: Collected Papers, Pegasus Communications, 1973, hardcover ISBN 0-262-13143-9
Donella H. Meadows and J. M. Robinson, The Electronic Oracle: Computer Models and Social Decisions, John Wiley & Sons, 1985, hardcover, 462 pages, ISBN 0-471-90558-5
Donella H. Meadows, Global Citizen, Island Press, 1991, paperback 197 pages, ISBN 1-55963-058-2
Donella H. Meadows, et al. Limits to Growth: A Report for the Club of Rome’s Project on the Predicament of Mankind, New American Library, 1977, paperback, ISBN 0-451-13695-0; Universe Books, hardcover, 1972, ISBN 0-87663-222-3 (scarce).
Donella H. Meadows et al. Beyond the limits : global collapse or a sustainable future, Earthscan Publications, 1992, ISBN 1-85383-130-1
Donella H. Meadows (2008) Thinking in Systems — A primer (Earthscan) ISBN 978-1-84407-726-7
Dennis L. Meadows, Donella H. Meadows and Jorgen Randers, Beyond the Limits: Confronting Global Collapse, Envisioning a Sustainable Future, Chelsea Green Publishing Archived 2009-09-05 at the Wayback Machine., 1993, paperback, 320 pages, ISBN 0-930031-62-8
Donella H. Meadows, John M. Richardson and Gerhart Bruckmann, Groping in the Dark: The First Decade of Global Modelling, John Wiley & Sons, 1982, paperback, ISBN 0-471-10027-7
edited by Sandi Brockway, foreword by Marilyn Ferguson, introduction by Denis Hayes, preface by Donella H. Meadows, Macrocosm U. S. A.: Possibilities for a New Progressive Era…, Macrocosm, 1993, paperback, 464 pages, ISBN 0-9632315-5-3
Michael J. Caduto, foreword by Donella H. Meadows, illustrated by Joan Thomson, Pond and Brook: A Guide to Nature in Freshwater Environments, University Press of New England, 1990, paperback, 288 pages, ISBN 0-87451-509-2
Ikeda Kayoko, C. Douglas Lummis, Si El Mundo Fuera Una Aldea De 100 Personas/if The World Were A Village Of 100 People, Paperback, 64 pages, ISBN 84-7669-625-6. Japanese/English version: ISBN 4-8387-1361-4


== Արտաքին հղումներ ==
Donella Meadows Institute
The Global Citizen, bi-weekly column by Meadows Archived 2003-02-18 at the Wayback Machine.
Another link for Global Citizen Archived 2006-04-24 at the Wayback Machine.
The website of the Balaton Group (International Network of Resource Information Centers)
Cobb Hill website
A copy of her original Global Village report (based on 1000 people) 
The Miniature Earth project based on Donella Meadows text
1694

1694 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1694 թվականն է, 
XVII դարի 94-րդ տարին։


== Դեպքեր ==


== Ծնունդներ ==
Սեպտեմբերի 22 - Ֆիլիպ Դորմեր Սթենհոփ Չեսթերֆիլդ, անգլիացի պետական գործիչ, դիվանագետ և գրող (մահ․ 1773)
Նոյեմբեր 21 - Վոլտեր, ֆրանսիացի բանաստեղծ, արձակագիր, երգիծաբան, պատմաբան, հրապարակախոս, իրավապաշտպան (վ. 1778)


== Մահեր ==
Յան Յասեն Ստրեյս, հոլանդացի ճանապարհորդ-ուղեգրող, նավաստի
Մեհմեդջիկ

Մեհմեդջիկ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Հնդկական ազգային բանակ

Հնդկական ազգային բանակ, (հինդի՝ आज़ाद हिन्द फ़ौज), մինչճապոնական «հնդկական կառավարության» զինված ուժեր, որոնք ստեղծվել են 1942 թվականին Սինգապուրում հնդկական ծագման ռազմագերիներից և ուղարկվել Բիրմայի ճակատ։ Զինված ուժերի հրամանատար է նշանակվել Մոհան Սինգհը։
Բանակը ճակատամարտերում շուտով ջախջախվում է և 1943 թվականին վերստեղծվում։ Հրամանատարն է նշանակվում վարչապետ Սուբհաս Չանդրա Բոսը, բայց իրականում ռազմական գործողությունները ղեկավարում էին գեներալ Շահ Նավազ Խանը, գնդապետներ Պրեմ Սեհգալը և Գուրբակշ Սինգհ Դիլոնը։
1943 թվականի փետրվարի 15-ին Հնդկական ազգային բանակը վերստեղծվել է փոխգնդապետ Մուհամեդ Կիաննիի հրամանատարությամբ։ 1943 թվականի հուլիսի 4-ին գերագույն հրամանատարն է դարձել Սուբհաս Չանդրա Բոսը։ Այդ ժամանակ բանակի քանակը կազմում էր մոտավորապես 12 հազար զինվոր։ 4 գնդերի կազմում կազմավորվում է առաջին դիվիզիան։
Հնդկական ազգային բանակի հիմնը եղել է Qadam Qadam Badaye Ja երգը (հինդի՝ क़दम क़दम बढ़ाये जा), որի տեքստը գրել էր Վանշիդհարա Շուկլան, դրա վրա հիմնված ռազմերթը ստեղծել է կոմպոզիտոր և Հնդկաստանի անկախության մարտիկ Ռամ Սինգհ Թակուրին։


== Ծանոթագրություններ ==


== Գրականություն ==
The Springing Tiger: A Study of a Revolutionary by Hugh Toye (1959).
History of the Indian National Army by  Kalyan Kumar Ghosh (1966).
Jungle Alliance, Japan and the Indian National Army by Joyce C. Lebra (1971).
Brothers Against the Raj — A Biography of Indian Nationalists Sarat and Subhas Chandra Bose by Leonard A. Gordon (1990), Princeton University Press, 1990.
The Forgotten Army: India's Armed Struggle for Independence, 1942–1945 by Peter Fay (1995).
Women Against the Raj: The Rani of Jhansi Regiment by Joyce C Lebra (2008).


== Արտաքին հղումներ ==


== Աղբյուրներ ==
Ուռնայր

Ուռնայր, (ծննդյան և մահվան թվականներն անհայտ են), Աղվանքի արքա՝ Արշակունիների արքայատոհմից։


== Պատմական ակնարկ ==
Ըստ ակադեմիական «Հին աշխարհի պատմության» Ուռնայրը թագավորել է 370-ական թվականներին։ Նրա գահակալման ժամանակաշրջանը համարվում է աղվանների երկրի հզորացման ամենակարևոր փուլը։ Հայ-պարսկական պատերազմի ժամանակ Ուռնայրը սատարել է Սասանյանների արքա Շապուհ II Երկարակյացի զորքին։
Ուռնայրի տիրապետության ժամանակ Աղվանքը քրիստոնեությունն ընդունում է որպես պետական կրոն։ Աղբյուրները հայտնում են, որ թագավորն իր մերձավորների հետ մկրտվել է Հայաստանում (ըստ որոշ փաստերի նրան մկրտել է անձամբ Գրիգոր Լուսավորիչը): Այդպիսով քրիստոնեությունը Հայաստանից տարածում է գտնում Աղվանքում։
Հայոց պատմության մեջ հետաքրքիր դեպք՝ կապված Ուռնայրի հետ, նշված է Փավստոս Բուզանդի «Պատմութիւն Հայոց» աշխատության մեջ։ Բուզանդը նշում է, որ երբ 371 թվականի Ձիրավի ճակատամարտում Ուռնայրը գերի է ընկում հայերի մոտ, սպարապետ Մուշեղ Մամիկոնյանը հրաժարվում է գլխատել նրան, պատճառաբանելով. «Ես իմ ընկերներին բոլորին կոտորեցի, իսկ նրանք, որ թագ են կրում...ոչ ձեռք եմ մեկնել, ոչ էլ...կմեկնեմ»։
Արքայի անունը առաջացել է հայերեն «ուռն»՝ մուրճ և «այր»՝ տղամարդ բառերից, ինչը մեկնվում է որպես «մուրճով զինված»։


== Ծանոթագրություններ ==
Մայրիկ մամոնտիկի համար

«Մայրիկ մամոնտիկի համար» (ռուս.՝ «Мама для мамонтёнка»), 1981 թվականի խորհրդային նկարված մուլտֆիլմ՝ ստեղծված «Էկրան» ստուդիայում։


== Սյուժե ==
Մուլտֆիլմը պատմում է փոքրիկ մամոնտի ճակատագրի մասին, որը պատահականության բերումով խուսափել է ոչնչացումից (սառել է հավերժական սառցույթում, ապա կենդանացել) և հիմա փնտրում է մորը։ Փոքրիկ մամոնտը ծանոթանում է սպիտակ արջի ու ծովափղի հետ։ Ծեր իմաստուն ծովափիղը մամոնտին պատմում է, որ հեռու հարավում կա հսկայական մայրցամաք, որտեղ ապրում են նրան նման կենդանիներ, միայն դրանք բուրդ չունեն։ Մամոնտը սառցակտորի վրա մեկնում է հեռավոր ճամփորդության՝ անցնելով հսկա օվկիանոսը, որպեսզի գտնի մորը։ Նա հասնում է Աֆրիկա, որտեղ հանդիպում է կապկին ու մայր գետաձիուն և գտնում մորը՝ մայր փղին։ Այժմ նա արդեն միայնակ չէ և ունի իսկական համերաշխ ընտանիք։ Չէ՞ որ այդպես չի լինում աշխարհում, որ լինեն կորած երեխաներ։


== Ստեղծողներ ==
Սցենարիստ՝ Դինա Նեպոմնյաշչայա
Ռեժիսոր՝ Օլեգ Չուրկին
Բեմադրող նկարիչ՝ Վյաչեսլավ Նազարուկ
Նկարիչներ՝ Անատոլի Ցիբին, Ալեքսանդր Սիչկար, Ալեքսանդր Բրեժնև
Անիմատորներ՝ Միխայիլ Պերշին, Սվետլանա Սիչկար, Նատալյա Բազելցևա, Իգոր Սամոխին
Օպերատոր՝ Իգոր Շկամարդա
Կոմպոզիտոր՝ Վլադիմիր Շաինսկի
Հնչյունային օպերատոր՝ Վիտալի Ազարովսկի
Մոնտաժող՝ Մ․ Տրուսովա
Խմբագիր՝ Ե․ Խոդինա
Տնօրեն՝ Լ․ Վարենցովա
Դերերը հնչյունավորել են՝
Կլարա Ռումյանովա — Մամոնտ
Զինովի Գերդտ — Ծովափիղ
Ռինա Զելյոնայա — մայր փիղ, մայր գետաձի
Զինաիդա Նարիշկինա — Կապիկ
Գրիգորի Տոլչինսկի — հեղինակի խոսք։


== Ծանոթագրություններ ==


== Գրականություն ==
Непомнящая Д. Мама для мамонтёнка. — М.: Проф-Пресс, 2008. — («Книжки с DVD»). К книге прилагается DVD-диск с записью мультфильма. — ISBN 978-5-378-00645-8.
Непомнящая Д. Мама для мамонтёнка / Худ. Назарук В. М. — М.: Яблоко, 2007. — («Мультсказка»). — ISBN 978-5-94707-072-9.
Непомнящая Д. Мама для мамонтёнка / Худ. Назарук В. М. — СПб.: Амфора, 2010. — («Школьная библиотека»). — ISBN 978-5-367-01414-3.


== Արտաքին հղումներ ==
Мама для мамонтенка: поиски любви Наталия Руденко Статья на сайте Наш фильм.ру
Творческое объединение «ЭКРАН» Archived 2016-02-01 at the Wayback Machine.
Ֆորնի դի Սոտո

Ֆորնի դի Սոտո (իտալերեն՝ Forni di Sotto), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչության թվաքանակը ըստ 2008 թվականի մարդահամարի տվյալների եղել է 688 մարդ, բնակչության խտությունը՝ 8 մարդ/կմ²։ Զբաղեցնում է 94 կմ² տարածք։ Փոստային ինդեքս՝ 33020։ Հեռախոսային կոդ՝ 0433։
Կոմունայի հովանավորն է Սուրբ Կույս Մարիամը։ Տոնը նշվում է հոկտեմբերի 7-ին։


== Ժողովրդագրություն ==
Բնակչության աճը


== Կապի տվյալներ ==
Հեռախոս՝ 0433 87025
Էլեկտրոնային փոստ՝ protocollo@com-forni-di-sotto.regione.fvg.it
Պաշտոնական կայք՝ http://www.comune.fornidisotto.ud.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սեպտեմբերի 29

Սեպտեմբերի 29, տարվա 272-րդ (նահանջ տարիներին՝ 273-րդ ) օրն է։

Տարվա ավարտին մնում է 93 օր։


== Դեպքեր ==

1885՝ Անգլիայի Բլեքփուլում սկսում է գործել առաջին էլեկտրական տրամվայը
1911 - Իտալիան պատերազմ է հայտարարում Օսմանյան կայսրությանը
1979 - Հովհաննես Պողոս II-ը դառնում է Իռլանդիա այցելություն կատարած առաջին պապը
2004 - (4179) Տուտատիս աստերոիդն անցնում է Երկիրից չորս լուսնային հեռավորության վրա


== Ծնունդներ ==
2005 - Նարեկ Բադալյան Narek Badalyan Ծագումով ՀԱՅ, հայրենասեր, սիրո երաժիշտ, Ռոմանտիկայի ասպետ
մ.թ.ա. 106 - Գնեոս Պոմպեոս, Հռոմի կայսր (մ. մ.թ.ա. 48)
1547 - Միգել դե Սերվանտես Miguel de Cervantes իսպ. գրող (մ. 1616)
1571 - Կարավաջո Caravaggio իտալ. նկարիչ (մ. 1610)
1703 - Ֆրանսուա Բուշե ֆրանս. նկարիչ (մ. 1770)
1758 - Հորացիո Նելսոն, անգլիացի ծովակալ, դերկոմս և փոխծովակալ
1864 - Միգել դե Ունամունո Miguel de Unamuno իսպ. փիլիսոփա, գրող (մ. 1936)
1899 - Լասլո Բիրո արգենտինացի գյուտարար (մ. 1985)
1901 - Էնրիկո Ֆերմի Enrico Fermi իտալացի ֆիզիկոս (մ. 1954)
1913 - Սթենլի Կրամեր Stanley Kramer ամեր. ռեժիսոր, արտադրող (մ. 2001)
1928 - Լուչանո Տեսսարի, իտալացի ֆուտբոլիստ, դարպասպահ և գլխավոր մարզիչ
1936 - Սիլվիո Բերլուսկոնի Silvio Berlusconi իտալ. գործարար, Իտալիայի 50-րդ վարչապետը
1961 - Ջուլիա Գիլարդ Julia Gillard Ավստրալիայի 27-րդ վարչապետը
1972 - Ռոբերտ Վեբ Robert Webb անգլ. կոմիկ
1976 - Անդրեյ Շևչենկո Андрiй Миколайович Шевченко ուկր. ֆուտբոլիստ
1984 - Պեր Մերտեզակեր, գերմանացի ֆուտբոլիստ
1989 - Անդրեա Պոլի Andrea Poli իտալ. ֆուտբոլիստ
1991 - Ադեմ Լյայիչ սերբ ֆուտբոլիստ


== Մահեր ==
1530 - Անդրեա դել Սարտո, իտալացի նկարիչ
1902 - Էմիլ Զոլա ֆրանս. լրագրող, գրող (ծն. 1840)։
1913 - Ռուդոլֆ Դիզել Rudolf Diesel գերմ. ճարտարագետ
1929 - Հովհաննես Հովհաննիսյան, հայ բանաստեղծ (ծ. 1864)։
1930 - Իլյա Ռեպին ուկր.-ռուս նկարիչ (ծ. 1844)։
1951 - Հայկ Գյուլիքևխյան, հայ գրականագետ, փիլիսոփա (ծ. 1886)։
2001 - Վարդան Մուսախանյան իրավաբան
2010 - Թոնի Քերթիս Tony Curtis ամեր. դերասան, երգիչ (ծ. 1925)։
2012 - Էբե Կամարգու Hebe Camargu բրազ. երգիչ և դերասան (ծն. 1929)։
2014 - Դավիթ Հակոբյան, թերապևտ, քաղաքական գործիչ
2015 - Ժան Տեր-Մերկերյան, ֆրանսահայ ջութակահար
2020թ․՝ Դավիթ Առուշանյան, Արցախի Հանրապետության ազգային հերոս


== Տոներ ==
Սուրճի համաշխարհային օր
Լուդըակ (կանտոն)

Լուդըակ (ֆր.՝ Loudéac), Ֆրանսիայի կանտոն է, գտնվում է Բրետան շրջանում։ Կոտ դ'Արմոր դեպարտամենտի կանտոնն է։ Մտնում է Սեն Բրիյո օկրուգի մեջ։ Համաձայն 2006 թվականի մարդահամարի կանտոնի բնակչությունը 15902 մարդ էր։Կանտոնի համարը 2222 է։ Կանտոնում կա 6 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Բաիլեն

Բաիլեն (իսպ.՝ Bailén), մունիցիպալիտետ Իսպանիայում` Խաեն պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Սիեռա Մորենա շրջանում։ Զբաղեցնում է 117,6 կմ2 տարածք։ Բնակչությունը` 18 763 մարդ (2010 թվականի տվյալներով)։ Գտնվում է պրովինցիայի վարչական կենտրոնից 39 կմ հեռավորության վրա։


== Արտաքին հղումներ ==
Պաշտոնական էջ
Sitio Web Oficial Ayuntamiento de Bailén
Información cultural-histórica Archived 2018-08-09 at the Wayback Machine.
Información Comercial
Guía documental del Bicentenario de la Batalla de Bailén
Web Oficial del Bicentenario de la Batalla de Bailén Archived 2011-02-26 at the Wayback Machine.
Pag.Web Oficial del Club Balonmano Bailén
Ayuntamiento de Bailén
Canal Bailén - La Información Local Archived 2015-05-02 at the Wayback Machine.
Asociación Teatral "La Tramoya" grupo "AI DE TÓ teatro"
Imágenes antiguas de Bailén Archived 2017-09-14 at the Wayback Machine.
Parroquia de San José Obrero(չաշխատող հղում)
Balonmano Bailén
MySpace de ILM Festival
Guía documental del Bicentenario de la Batalla de Bailén.
Recreativo de Bailén Archived 2020-11-28 at the Wayback Machine.
Historia de Bailén
El Noticiero de Bailén
Patrimonio cultural de Bailén en la Guía Digital del Patrimonio Cultural de Andalucía. Instituto Andaluz del Patrimonio Histórico


== Ծանոթագրություններ ==
Խմելևսկի գյուղական խորհուրդ (Կրասնոպոլսկի շրջան)

Անվան այլ կիրառումների համար տե՛ս՝ Խմելևսկի գյուղական խորհուրդ (այլ կիրառումներ)Խմելևսկի գյուղական խորհուրդ  (ուկրաիներեն՝ Хмелівська сільська рада), Ուկրաինայի Սումիի մարզի Կրասնոպոլսկի շրջանում։
2001 թվականի տվյալներով Խմելևսկի գյուղական խորհրդում բնակվում էր 993 մարդ։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)